*Jn12,43 mert többre becsülték az emberektől nyert dicsőséget, mint az Isten dicsőségét.*

Ez a mondat ez előző versben említett titkos hit magyarázata. Természetesen adódik a kérdés: vajon miért? A tökéletes választ nem tudom, de egy válasz mindenkiben megfogalmazódik: az azonnali elismerés. Az emberek jó tetszését tudom mérni, ha nem is abszolút értékben, de összehasonlítással mindenképp: engem jobban többre becsülnek, mint téged. Senki nem vágyódik elutasításra, hanem megbecsülésre, szeretetre. Ha ebből kapok, lesz önértékelésem… és folytathatnánk a sort. Isten távol van, ki tudja foglalkozik-e egyáltalán velem, miért is pont én lennék fontos neki stb. és stb. azoknak az „indokoknak” amivel az emberek dicsősége felé való vonzódásomat igazolom önmagam és/vagy mások előtt.

A valóság más: Isten számára minden ember fontos, egyedi, mindig figyel rá, gondoskodása, megbecsülése pedig örök. Valódi értéket képvisel. Ma és/vagy esetenként nem látszik. De valóságos, örök, ezáltal hihetetlenül értékes, hisz ami nem tud megromlani, csak az lehet örök. Logikusan következik tehát, Isten dicsőségét, a Vele való kapcsolatot érdemes keresni, az Ő közelségében lenni, arra fokuszálni, ami örök. Isten örök! Jézus Isten! Építsd a kapcsolatot Vele! A Szent Szellem Segítőd ebben! *Vadon Gyula*